דנה אבו מוך

208122267

סיפור רקע

שמי דנה, בת 20 מבאקה אל-גרבייה.

השנה אני מסיימת תואר ראשון במתמטיקה ומדעי המחשב במסלול מצוינים- תכנית רג"ב, ממכללת אלקאסימי לחינוך.

במשך שלושת השנים האחרונות עסקתי בחינוך מתמטי, אם זה היה התנסות מעשית במסגרת הלימודים, עבודה, או התנדבות. ומשום שוויתרתי על לימודי הנדסה כי הרגשתי באותה תקופה שאני רוצה לתת ולהעביר ידע ורגשות, אז היה קל מאוד ונעים לי להשתלב בעולם הרחב של החינוך ולהתמקד יותר ויותר בחינוך מתמטי כי מתמטיקה היה המקצוע האהוב עלי מאז ומתמיד.

ידעתי תלמידים רבים, ואגרתי ניסיון רחב בהוראה בתקופת שיא, עד שבאחד הימים אחד המרצים דיבר אתי וסיפר לי את סיפורה של קרובת משפחה שלו, בת 13 שעברה תאונת דרכים קשה מאוד ומאז הייתה משותקת על כיסא גלגלים. הוא הציע לי ללמד אותה מתמטיקה ותכנות בבית. תחילה התנצלתי, הרי איני יודעת להתמודד עם מקרים קשים כמו המקרה שלה, ולא דמיינתי שאוכל לעשות את זה לפני. אבל מאוחר יותר החלטתי שאעשה את כל מה שביכולתי על מנת לעזור לה.

השיעורים לא היו קלים בשבילי, אבל נהנינו מאוד. לפני כל שיעור היינו מנגנות יחד את הפרק המוזיקאלי [The Santiago's Dream](https://www.youtube.com/watch?v=IAvMiUb75OI), שהיא ממש אהבה, ושמעורר השראה אמיתית. אחרי שלושה חודשים ידעתי שמערכת החיסון שלה הדרדרה ולכן לא נוכל להיפגש במשך זמן מסוים. לא ויתרתי! פתחתי את המחשב, יצרתי אתר אינטרנט בעזרת Wix, הוספתי קודם כל כפתור שכשלוחצת עליו מעביר אותה לפרק שאהבנו לנגן יחד, אחרי זאת הקלטתי בווידאו את השיעור שהיינו אמורות ללמוד באותו יום, העליתי לאתר ושלחתי לה את הקישור. וכך בכל שיעור, אני מקליטה, מעלה ושולחת. היא צופה, לומדת, ושואלת.

התהליך הזה הוא מהמשמעותיים בחיי. למדתי קודם כל החשיבות של היכולת להסתגלות ולמצוא פתרונות לכל בעיה. בנוסף לכך, האמנתי וראיתי בעיניי איך הטכנולוגיה היא חלק חשוב מאוד בחיינו, כלומר נקודת כוח שרק צריך לדעת איך להשתמש בה לטובתנו ולטובת הסביבה והקהילה, במיוחד בחינוך.

היום, בתקופת מגפת הקורונה Covid-19, העולם כולו הגיע לתובנות בנושא החשיבות של הטכנולוגיה בחינוך. כולנו נאלצנו לשנות את אורח החיים שלנו והשתמשנו בטכנולוגיה יותר ממה שעשינו בעבר. אני אישית, השתתפתי בקורס בין-מכללתי ליוזמות חינוכיות, וכשהתפשטה המגפה החלטתי עם הקבוצה שלי לא להתעכב אלא לשנות כיוון. לאור זאת בנינו אתר אינטרנט ותיאמנו את הנושא לתקופת הבידוד, נעזרנו במאמני קושר ויצרנו מאגר של אימונים ביתיים במיוחד בשביל כל אלו שלא יכולים ללכת לחדרי כושר לאור המצב. החלק שלי בפרויקט היה חיפוש מידע מתאים על היחס בין חינוך לספורט, בנוסף לבניית האתר וארגונו.

מכאן, אני חושבת שכל איש/ת חינוך חייב/ת ללמוד טכנולוגיות חינוכיות פורצות דרך, ולהשתמש בהן בבית ספר באופן מתמיד, ולא לשכוח כי תלמידים חיים בעידן הטכנולוגי שתמיד מושך אותם במהירות, ואם המורה רוצה להשפיע עליהם הוא חייב לקשר את נושאי השיעורים ודרכי העברתם לחיי היום-יום של תלמידיו.

אין ספק ששוק טכנולוגיות הלמידה מלא באפשרויות ופתרונות יצירתיים המשמשים אנשי חינוך, כמו טכנולוגיות לניהול למידה באופן כללי שחודרות יותר ויותר לבתי הספר, או טכנולוגיות למטרות ספציפיות יותר, כגון [SYMOLAB](https://he.symbolab.com/) המאפשרת להקליד/לצלם תרגילים מתמטיים ולקבל פתרונות מפורטים. הייחודיות בSYMOLAB לפי דעתי, שהיא מאפשרת יצירת מבחנים מתמטיים בקלות, עם בדיקה אוטומטית והתאמה לרמת המשתמשים.

לצערי, להרבה מורים/מורות אין מושג על טכנולוגיות למידה (או ששמעו אבל אין להם את הכישרונות להשתמש בהן), ולגבי מורי מתמטיקה זו תופעה מדאיגה ברמות כי דווקא מתמטיקה הוא מקצוע שתלמידים לא מרגישים... הם רק שומעים וכותבים, וללא שימוש בכלים דיגיטליים העוזרים מאוד בתהליך ההוראה, הוא נשאר יבש וקשה לרוב התלמידים להבין אותו.

אני מאוד מתעניינת בנושא הזה, מחכה בהתלהבות לחקור, לדעת ולחדש בתחום החשוב מאד בעיניי!